laion/Wikipedia-Exotic huggingface dataset:
Giorgi Ugulava

Giorgi Ugulava (sündinud 15. augustil 1975) on Gruusia poliitik, Thbilisi linnapea aastatel 2005–2013. Õppinud Thbilisi Teoloogilises Seminaris, Saarbrückeni Ülikoolis. Lõpetanud Thbilisi Riikliku Ülikooli filosoofia- ja sotsioloogiateaduskonna (1998). Aastatel 1997 kuni 1999 töötas ajakirjanikuna, aastal 2000 Euraasia Fondis. 2001 kuni 2003 juhtis Õigushariduse Assotsiatsiooni. Osales noorteorganisatsiooni Kmara! ("Aitab!") loomisel. See organisatsioon mängis olulist rolli Roosirevolutsioonis, mis tõi võimule Mihheil Saakašvili. 2003. aasta detsembris sai Ugulava julgeolekuministri asetäitjaks, sama aasta septembris presidendi täievoliliseks esindajaks Samegrelo–Zemo Svanethis. 2005 määrati presidendi administratsiooniülemaks. 2005. aastal määrati ja seejärel 2006. aastal valiti Thbilisi linnapeaks. 2010. aastal toimusid esmakordselt linnapea otsevalimised ja Ugulava võitis taas, saavutades 55% häältest. Detsembris 2013 ta kõrvaldati ametist süüdistatuna riigi raha raiskamises[1]. Juulis 2014 Ugulava arreteeriti rahapesu süüdistusega[2]. 18. septembril 2015 mõistis kohus ta süüdi ja määras talle 9 aastase vanglakaristuse, mida hiljem lühendati 4,5 aastani[3]. "Arhiivikoopia". Originaali arhiivikoopia seisuga 5. veebruar 2012. Vaadatud 3. septembril 2011.{{netiviide}}: CS1 hooldus: arhiivikoopia kasutusel pealkirjana (link)
Rühmavanem

Rühmavanem on rühmaülema esimene asetäitja ja abi sõjaväelises rühmas. Rühmavanemale alluvad kõik rühma koosseisus olevad allohvitserid ja sõdurid. Eesti kaitseväes on rühmavanema ametikoht tavaliselt: rahuajal - veebel (tegevväelane), sõjaajal - vanemseersant (reservväelane).
Tarkvara väljalaske elutsükkel

Tarkvara väljalaske elutsükkel (inglise software release life cycle) on tarkvara versioonide ajaliselt järjestatud hulk, mis valmistatakse enne selle tarkvara väljalaset. Tarkvara väljalaske elutsükkel koosneb erineva stabiilsuse ja töövalmidusega versioonidest. Kõigepealt valmivad programmist alfaversioonid, seejärel beetaversioonid ja lõpuks väljalaske kandidaadid. Teatud inimesed internetis või tarkvaraettevõttes katsetavad seda programmi ja otsivad sellest vigu. Neid inimesi kutsutakse testijateks. Testijad võivad töötada tarkvaraettevõttes ja saada programmi testimise eest palka, aga võivad olla ka vabatahtlikud kõikjalt maailmast. Eriti oluliste ja laia levikuga programmide koostamisel kasutatakse mõlemaid. Kui testija leiab programmist vea, siis saadab ta selle kirjelduse tarkvara haldajale. Pärast katsetusjärku väljastatakse programm avalikkusele, kuid beetatestijad otsivad vigu veel edasi. Kui ilmneb tõsine turvalisuse viga, siis väljastatakse parandatud väljalase võimalikult kiiresti. Väikesed vead kogutakse kokku, parandatakse ära ja nende parandatud versioon väljastatakse korraga. Alfaversioon on kõige vearohkem. Paljud vahendid ei pruugi selles korralikult töötada. Beetaversiooni saab mõnikord juba avalikkusele väljastada, sest vigu on vähem. Väljalaske kandidaat on juba üpris stabiilne versioon. Nii alfaversioonist, beetaversioonist kui väljalaske kandidaadist võib valmida üle ühe versiooni, üle kolme siiski harilikult mitte. Lõppkasutajatele hakatakse müüma tavaliselt üksnes viimast stabiilset versiooni.
Aleksander Nevski orden

Aleksander Nevski orden (vene keeles oрден Александра Невского) oli Nõukogude Liidu sõjaline autasu. Pärast Nõukogude Liidu lagunemist annab seda välja Venemaa Föderatsioon. Vladimiri suurvürsti Aleksander Nevski järgi nimetatud autasu loodi Nõukogude Liidu Ülemnõukogu otsusega 29. juulil 1942. Ühtegi Aleksander Nevski kujutist ei ole säilinud. Sellepärast on ordenil kujutatud näitlejat Nikolai Tšerkassovit, kes mängis Nevski rolli filmis "Aleksander Nevski". Esimesena pälvis Aleksander Nevski ordeni vanemleitnant (pärastpoole alampolkovnik) I. Ruban, kes juhtis merejalaväe laskurbrigaadi. Lahingus Doni ääres 1942. aasta augustis jagas ta oma pataljoni kolmeks. Üks osa meelitas sakslaste polgu ennast ründama ja ülejäänud ründasid seda tagalast, hävitades 7 tanki ja üle 200 sõduri. Aleksander Nevski ordenit anti välja peaaegu kaks korda rohkem kui kõiki ülejäänud Nõukogude Liidu lahinguordeneid kokku: üle 40 tuhande. Sellegipoolest ei kohta teda sageli. See on seletatav ordeni kavaleride sagedase hukkumisega järgnevates lahingutes. Kõige rohkem, 3 korda on Aleksander Nevski ordeni pälvinud alampolkovnikud ja polguülemad Ivan Borissenko ja Nikolai Nevski. 2 korda on selle ordeni pälvinud 51 inimest, kellest keegi ei ole muuga peale sõjaväeliste teenete väga tuntuks saanud. Ordeni on pälvinud üksnes 7 naist, neist 1 postuumselt. Pärast Nõukogude Liidu lagunemist säilitati Aleksander Nevski orden Venemaa autasude süsteemis, aga seda ei saanud kuni 7. septembrini 2010 välja anda vastava statuudi puudumise tõttu. Hiljem on Aleksander Nevski ordeni pälvinud üle 330 inimese, nende hulgas näiteks Boriss Grõzlov (15. detsembril 2010) ja patriarh Kirill (7. jaanuaril 2011). Aleksander Nevski on ainus isik, kelle nimeline orden on olnud nii Venemaa keisririigis kui Nõukogude Liidus. Указ Президиума Верховного Совета СССР «Об учреждении военных орденов: Ордена Суворова, первой, второй и третьей степени, Ордена Кутузова, первой и второй степени и Ордена Александра Невского» от 20 июля 1942 года // Ведомости Верховного Совета Союза Советских Социалистических Республик : газета. — 1942. — 5 августа (№ 30 (189)). — С. 1.
Ilmaennustusel põhinev küttejuhtimine

Ilmaennustusel põhinev küttejuhtimine on hoonete kütte reguleerimise meetod, mille korral arvestatakse välja kütteenergia kogus, mida konkreetses ehitises soovitud sisekliima säilitamiseks igal ajaperioodil on vaja hoonesse anda. Arvestuses kasutatakse nii teavet ehitise konstruktsiooni ja muude omaduste kohta kui ka ilmastikuolude (sh välistemperatuuri), tuule tugevuse ja suuna ning päikesekiirguse andmeid. Tavaliste kütte reguleerimise meetodite korral arvestatakse ainult hetke välistemperatuuri. Ilmaprognoosipõhise meetodi arendamine sai alguse ENLOSS matemaatilise energiatasakaalu mudeli väljatöötamisest. Selle mudeli töötas välja professor Roger Taesler Rootsi Meteoroloogia ja Hüdroloogia Instituudist koostöös Thorbjörn Geiseriga ja Stefan Berglundiga, kelle tööandja on praegu eGain Sweden AB. Prognoosipõhist meetodit hakati laiemalt tutvustama 1980. aastatel. Aastaks 2010 on ilmaprognoosipõhist meetodit rakendatud peaaegu seitsmel miljonil ruutmeetril elamu- ja äripinnal.[viide?] Prognoosipõhist meetodit pakuvad ja arendavad mitmed ettevõtted ja organisatsioonid. Hinnanguliselt väheneb aastane küttekulu selle meetodi rakendamisel suurusjärgus 10–15 kWh/m2. Kuna ilmaprognoosipõhine meetod annab infot tulevase energiatarbimise kohta ja pole konfliktis teiste energiatõhususe tõstmise meetoditega, siis on see alati tõhus esmatasandi energiasäästu lahendus. Praktikas kasutatakse ilmaprognoosipõhise meetodi puhul andmeedastuseks kaugjuhitavaid ilmaprognoosisaatjaid, mis edastavad andmeid GSM- või GPRS-võrgu kaudu. Seejärel reguleerivad ilmaprognoosisaatjad ehitiste soojusenergia jagamist reguleerivate juhtseadmete tööd. Hiljuti on kombinatsioonis ilmaprognoosisaatjatega hakatud kasutama ka sisekliima info kaugsalvesteid. Salvestid mõõdavad reaalajas väga täpselt õhutemperatuuri ja niiskust ning saadavad need andmed salvestiga ühendatud ilmaprognoosi vastuvõtjatele reaalajas. See tehnoloogiline uuendus võimaldab luua ehitiste jaoks veelgi täpsemaid ilmaprognoosipõhiseid juhiseid ja annab kasutajatele parema võimaluse küttemeetodi juhtimiseks. Taesler, R. (1990/91) Climate and Building Energy Management. Energy and Buildings, Vol. 15-16, pp 599 - 608. United States Patent 6098893 Comfort control system incorporating weather forecast data and a method for operating such a system'(Leiutaja Stefan Berglund)' [1] Foreca Oy, Foreca news archive eGain Ilmaennustusel põhinev küttejuhtimine meiekodu.ee Ilmaennustusel põhinev küttejuhtimine Tallinna Vesi Energiasäästupäeval tutvustatakse nutikaid valikuid Eesti Energia
Clay Matemaatikainstituut

Clay Instituut (Clay Mathematics Institute, CMI) on mittetulundusühendus, mille eesmärk on matemaatika arendamine. CMI asutas Bostoni ärimees Landon T. Clay. Organisatsioon asub USA-s Cambridge'is. Clay Instituudi tegevusest on laiemalt tuntuks saanud 2000. aastal koostatud Miljoni auhinna nimekirjaga, mis sisaldas seitse olulist matemaatilist probleemi, mille lahendajale on nähtud ette preemia 1 miljon USD. Nendest probleemidest esimese lahendamise eest anti autasu 2010. aasta märtsis Grigori Perelmanile.
Paus (noodikiri)

Paus (pausis kreeka keeles "katkestus") on muusika noodikirjas heli puudumist tähistav märk. Mitmehäälses muusikas võib paus esineda ka üksikutes häältes. Generaalpaus tähistab üheaegset vaikust kõigis häältes. Noodikirjas on kasutusel erinevate vältustega pausimärgid: täispaus (1), poolpaus (1/2), veerandpaus (1/4), kaheksandikpaus (1/8), kuueteistkümnendikpaus (1/16), kolmekümnekahendikpaus (1/32) jne. Pausi järel asuv punkt liidab pausi vältusele poole, kaks punkti poole pluss veerandi, kolm punkti poole pluss veerandi pluss kaheksandiku tema algsest vältusest jne. Noodikirjas on pausi vastandiks noot. muusikaline vaikus.
Stefani-Boltzmanni konstant

Stefani-Boltzmanni konstant (tähis: σ) on võrdetegur Stefani-Boltzmanni seaduses: absoluutselt musta keha ühikuliselt pinnalt ajaühikus kiirguv energia on võrdeline musta keha absoluutse temperatuuri neljanda astmega. Stefani-Bolzmanni konstandi väärtus SI-süsteemi ühikutes: σ = 5,670 374... ⋅ 10 − 8 W m 2 K 4 . {\displaystyle \sigma =5{,}670\,374...\,\cdot 10^{-8}\,\mathrm {\frac {W}{m^{2}K^{4}}} .} Stefani-Bolzmanni konstanti saab nii eksperimentaalselt mõõta kui ka teoreetiliselt tuletada (vt Stefani-Boltzmanni seadus). Selle saab avaldada järgmiste füüsikaliste konstantide kaudu: σ = 2 π 5 k B 4 15 h 3 c 2 = π 2 k B 4 60 ℏ 3 c 2 , {\displaystyle \sigma ={\frac {2\pi ^{5}k_{\rm {B}}^{4}}{15h^{3}c^{2}}}={\frac {\pi ^{2}k_{\rm {B}}^{4}}{60\hbar ^{3}c^{2}}},\,} kus: k B {\displaystyle k_{B}} on Boltzmanni konstant; h {\displaystyle h} on Plancki konstant; ℏ {\displaystyle \hbar } on taandatud Plancki konstant; c {\displaystyle c} on valguse kiirus vaakumis. Kuna SI põhiühikute defineerimiseks on füüsikakonstantide k B {\displaystyle k_{\mathrm {B} }} , h {\displaystyle h} ja c {\displaystyle c} väärtused täpselt kindlaks määratud, siis on võimalik Stefani-Boltzmanni konstanti välja arvutada kuitahes suure komakohtade arvuga. CODATA Internationally recommended 2018 values of the Fundamental Physical Constants: Stefan-Boltzmann constant
Ada (programmeerimiskeel)

Ada on kõrgtaseme üldotstarbeline algoritmiline protseduurne kompileeritav reaaalaja programmeerimiskeel. Ada töötas välja 1979. aastal Prantsusmaa ettevõte CII-Honywell-Bull Ameerika Ühendriikide Kaitseministeeriumi tellimusel. Programmeerimiskeelt loova meeskonna juht oli Jean Ichbiah. Ada on rahvusvaheline standard. Selle viimane versioon Ada 2005 kuulub ISO/ANSI standardi alla. Programmeerimiskeel on saanud nime Ada Lovelace`i (1815–1852) järgi, keda peetakse sageli esimeseks programmeerijaks. Hello world programm Adas: with TEXT_IO; procedure HELLO is begin TEXT_IO.PUT_LINE ("Hello, world!"); end HELLO; ISO-8652:1995 J. Fuegi and J. Francis, "Lovelace & Babbage and the creation of the 1843 'notes'." Annals of the History of Computing 25 #4 (oktoober-detsember 2003): lk. 16–26. Digital Object Identifier
Digiretsept

Digiretsept on elektrooniline ravimiretsept, mille arst kirjutab patsiendile välja arvutis. Digiretsept saadetakse arsti arvutist interneti teel otse retseptikeskusesse (retseptide ja meditsiiniseadmete kaartide väljakirjutamiseks ja töötlemiseks asutatud elektrooniline andmekogu). Ravimi saab patsient apteegist isikut tõendava dokumendi alusel (dokumendi, kus on peal pilt ning isikukood). Teisele isikule retseptiravimi ostmisel peab ostja apteekrile esitama enda isikut tõendava dokumendi ja retsepti omaniku isikukoodi. Digiretsept on Eesti üleriigiline patsiendile suunatud e-tervise teenus, mille valmimist koordineeris Eesti Haigekassa. Mis on digiretsept? Eesti Haigekassa. Oliver Kahu: "Pevkur: digiretsept on hästi vastu võetud" ERR, 16.aprill 2010
Birmingham City FC

Birmingham City FC on 1875. aastal loodud jalgpalliklubi Inglismaal Birminghamis, mis mängib Inglismaa esiliigas Football League Championship. Premier League'is mängis klubi viimati hooajal 2010–2011. Birmingham City kodustaadioniks 1906. aastast on St Andrew's. Meeskonna peamiste rivaalide hulgas on teine Birminghami meeskond Aston Villa. Nende kohtumisi nimetatakse Second City derby'iks. 27. veebruaril 2011 võitis Birmingham City Football League Cupi. Finaalis mängiti Londoni Arsenaliga ja sealt tuli võit 2:1. Võiduväravat lõi Obafemi Martins, kes mängis Birminghamis laenul Kaasani Rubinist. Oma esimese League Cupi võitis Birminghami jalgpalliklubi 1963. aastal. Football League Cup (2): 1963, 2011 Ametlik koduleht
Johann Georg I

Johann Georg I (5. märts 1585 Dresden – 8. oktoober 1656 Dresden) oli Saksimaa kuurvürst Wettini dünastia Alberti liinist, Christian II vend. Tema valitsemisajal toimus Saksamaal Kolmekümneaastane sõda.
2000. aasta laskesuusatamise maailmameistrivõistlused

2000. aasta laskesuusatamise maailmameistrivõistlused olid 35. maailmameistrivõistlused laskesuusatamises, mis toimusid 19.–27. veebruarini Oslos (Holmenkollenis) Norras. Välja jagati üheksa komplekti medaleid. Meeste teatesõidus selgitati maailmameister 11. märtsil Lahtis Soomes maailma karikasarja raames. Kuupäev: 19. veebruar Osavõtjaid: 92 Maailmameister 1999: Frank Luck Olümpiavõitja 1998: Ole Einar Bjørndalen Tulemused Kuupäev: 20. veebruar Osavõtjaid: 60 Maailmameister 1999: Ricco Groß Tulemused Kuupäev: 26. veebruar Osavõtjaid: 27 Maailmameister 1999: Sven Fischer Tulemused Kuupäev: 23. veebruar Osavõtjaid: 93 Maailmameister 1999: Sven Fischer Olümpiavõitja 1998: Halvard Hanevold Tulemused Kuupäev: 11. märts Osavõtjaid: 18 võistkonda Maailmameister 1999:  Valgevene Oleksi Ajdarov Petr Ivaško Vadim Sašurin Oleg Rõšenkov Olümpiavõitja 1998:  Saksamaa Ricco Gross Peter Sendel Sven Fischer Frank Luck Tulemused Kuupäev: 19. veebruar Osavõtjaid: 75 Maailmameister 1999: Martina Zellner Olümpiavõitja 1998: Galina Kukleva Tulemused Kuupäev: 20. veebruar Osavõtjaid: 60 Maailmameister 1999: Olena Zubrilova Tulemused Kuupäev: 26. veebruar Osavõtjaid: 27 Maailmameister 1999: Olena Zubrilova Tulemused Kuupäev: 22. veebruar Osavõtjaid: 75 Maailmameister 1999: Olena Zubrilova Olümpiavõitja 1998: Ekaterina Dafovska Tulemused Kuupäev: 25. veebruar Osavõtjaid: 15 võistkonda Maailmameister 1999:  Saksamaa Uschi Disl Simone Greiner-Petter-Memm Katrin Apel Martina Zellner Olümpiavõitja 1998:  Saksamaa Uschi Disl Martina Zellner Katrin Apel Petra Behle Tulemused
Siirderiitus

Siirderiitused on sündmused, mis märgivad inimese jõudmist ühest eluetapist teise. Tuntumad siirderiitused on sünnipäevad, pulmad ja matused. Aga ka kooli astumine, kooli lõpetamine; kiriklikest sündmustest ristimine, konfirmatsioon; muudes kultuurides näiteks keha armistamine, ümberlõikamine, seijin no hi (成人の日) Jaapanis (20-aastaseks ehk täiskasvanuks saamise puhul), sweet sixteen Ameerika Ühendriikides ja Kanadas (tüdrukute 16-aastaseks saamise puhul). Initsiatsioon Arnold van Gennep. Les rites de passage. 1909. Victor Turner. The Forest of Symbols: Aspects of Ndembu Ritual (1967). Cornell University Press 1970, ISBN 0-8014-9101-0. Victor Turner. The Ritual Process: Structure and Anti-Structure (1969). Aldine Transaction 1995, ISBN 0-202-01190-9. Victor Turner. Dramas, Fields, and Metaphors: Symbolic Action in Human Society (1974). Cornell University Press 1975, ISBN 0-8014-9151-7.
Andri Derõzemlja

Andri Derõzemlja (ukr. k Андрій Дериземля, sündinud 18. augustil 1977 Sumõ oblastis) on Ukraina laskesuusataja. Andri Derõzemlja IBU kodulehel (inglise) Andri Derõzemlja Ukraina laskesuusatamise föderatsiooni kodulehel
Sherlock Holmesi ja doktor Watsoni seiklused

"Sherlock Holmesi ja doktor Watsoni seiklused" (vene keeles "Приключения Шерлока Холмса и доктора Ватсона") on viiest filmist koosnev kriminaalsari Arthur Conan Doyle'i jutustuste ainetel. Sarja 11 jagu valmisid aastatel 1979–1986 Lenfilmis režissöör Igor Maslennikovi käe all. Vassili Livanov – Sherlock Holmes Vitali Solomin – doktor Watson Rina Zeljonaja – Mrs. Hudson Borislav Brondukov – inspektor Lestrade (hääl Igor Jefimov) Boriss Kljujev – Mycroft Holmes 1979 "Sherlock Holmes ja doktor Watson" ("Шерлок Холмс и доктор Ватсон"). 1. jagu: "Tutvus" ("Знакомство"). Jao aluseks on jutustused "Etüüd punases" ("A Study in Scarlet", 1887) ja "Tähnilise lindi mõistatus" ("The Adventure of the Speckled Band", 1892) kogumikust "Sherlock Holmesi seiklused". 2. jagu: "Vere märk" ("Кровавая надпись"). Jao aluseks on jutustus "Etüüd punases" koos "Nelja märgi" ("The Sign of the Four", 1890) algusosaga. 1980 "Sherlock Holmesi ja doktor Watsoni seiklused" ("Приключения Шерлока Холмса и доктора Ватсона"). 1. jagu: "Väljapressijate kuningas" ("Король Шантажа"). Jao aluseks on jutustus "Charles Augustus Milvertoni mõistatus" ("The Adventure of Charles Augustus Milverton", 1904) kogumikust "Sherlock Holmesi tagasitulek". 2. jagu: "Surmaheitlus" ("Смертельная Схватка"). Jao aluseks on jutustus "Viimane juhtum" ("The Adventure of the Final Problem", 1893) kogumikust "Sherlock Holmesi memuaarid". 3. jagu: "Jaht tiigrile" ("Охота на тигра"). Jao aluseks on jutustused "Tühja maja mõistatus" ("The Adventure of the Empty House", 1903) kogumikust "Sherlock Holmesi tagasitulek" ja "Kreeka keele tõlk" ("The Adventure of the Greek Interpreter", 1893) kogumikust "Sherlock Holmesi memuaarid". 1981 "Sherlock Holmesi ja doktor Watsoni seiklused: Baskerville'ide koer" ("Приключения Шерлока Холмса и доктора Ватсона: Собака Баскервилей"). Kaheosalise jao aluseks on samanimeline jutustus ("The Hound of the Baskervilles", 1902). 1983 "Sherlock Holmesi ja doktor Watsoni seiklused: Agra aare" ("Приключения Шерлока Холмса и доктора Ватсона: Сокровища Агры"). Kaheosalise jao aluseks on jutustused "Nelja märk" ja "Skandaal Böömimaal" ("A Scandal in Bohemia", 1891) kogumikust "Sherlock Holmesi seiklused". 1986 "Sherlock Holmesi ja doktor Watsoni seiklused: Kahekümnes sajand algab" ("Приключения Шерлока Холмса и доктора Ватсона: XX век начинается"). 1. jagu. Aluseks on jutustused "Inseneri pöidla mõistatus" ("The Adventure of the Engineer's Thumb", 1892) kogumikust "Sherlock Holmesi seiklused" ja "Teise laigu mõistatus" ("The Adventure of the Second Stain", 1905) kogumikust "Sherlock Holmesi tagasitulek". 2. jagu. Aluseks on jutustused "Bruce-Partingtoni plaanide mõistatus" ("The Adventure of the Bruce-Partington Plans", 1908) ja "Viimane kummardus" ("His Last Bow", 1917) kogumikust "Viimane kummardus". Интернет-памятник фильму "Приключения Шерлока Холмса и доктора Ватсона". 221b.ru Vasily Livanov and Vitaly Solomin: The Russian Holmes and Watson. Sherlock Holmes Baker Street Dozen – Sherlock Holmes in Film, Books, DVD, Audio, Media
Partii (muusika)

Partii, varem ka hääl, on ansambli-, koori- või orkestrimuusikas ühe laulja või lauljate rühma (häälerühma), ühe muusikainstrumendi või instrumentide rühma poolt esitatav muusikaline materjal või selle väljakirjutus. Kõigi partiide kirjapandud kogumit nimetatakse partituuriks. Partifi. Veebipõhine tasuta tööriist .pdf-formaadis partituurist partiide genereerimiseks
Irving Stone

Irving Stone (14. juuli 1903 San Francisco – 26. august 1989 Los Angeles) oli ameerika kirjanik. Ta sai tuntuks elulooromaanidega, mida on tõlgitud paljudesse keeltesse. Kui Irving oli seitsmeaastane, läksid tema vanemad lahku ning ta pidi leiba teenima ajalehepoisina ja muude juhutöödega. Ta lõpetas aastal 1924 California ülikooli ja pidas hiljem loenguid mitmes kõrgkoolis. 1926 asus ta elama New Yorki ja kirjutas 6–7 aasta jooksul 18 näidendit, millel aga polnud edu. Samal 1926. aastal sõitis ta Pariisi ja sattus seal Vincent van Goghi näitusele. Süvenevast huvist van Goghi elu ja loomingu vastu sündis Stone’i esimene romaani vormis biograafia "Elujanu" (1934). Algul lükkas mitukümmend kirjastust käsikirja tagasi, ent kui teos ilmus, sai sellest bestseller, mis on tõlgitud enam kui 30 keelde. 11. veebruaril 1934 Stone abiellus, abikaasa Jeanist sai paljude tema teoste toimetaja. Sündisid poeg ja tütar. Pere peamiseks elukohaks sai Beverly Hills Los Angeleses. Elu jooksul kirjutas Stone veel veerandsada biograafiat, sealhulgas järgmiste suurkujude omad: Jack London, Earl Warren, Clarence Darrow, Jessie Benton Frémont, Eugene Victor Debs, Abraham Lincoln, Michelangelo, John Adams, Sigmund Freud, Heinrich Schliemann, Charles Darwin, Camille Pissarro. 1960.–1980. aastatel toetas Irving Stone noori kirjanikke elulooraamatute kirjutamisel ning asutas igal aastal välja antava Irving ja Jean Stone’i preemia parima biograafilise või ajalooainelise teose eest. "Elujanu" ("Lust for Life") põhjal valmis 1956. aastal samanimeline film Kirk Douglasega peaosas. "Michelangelo" järgi tehti 1965. aastal film "Agoonia ja ekstaas" ("The Agony and the Ecstasy"), kus nimiosas oli Charlton Heston. "Michelangelo. Agoonia ja ekstaas". Tõlkinud Johannes Seilenthal. Kunst, Tallinn 1967, 724 lk; 2. trükk: Kunst, Tallinn 2007, 988 lk, ISBN 9789949407897 "Meremees sadulas. Jack Londoni elulugu". Tõlkinud Ülo Kurvits. Biograafiline sari, Eesti Raamat, Tallinn 1968, 316 lk "Elujanu. Jutustus Vincent van Goghist". Inglise keelest tõlkinud Maria Hange. Kunst, Tallinn 1968, 456 lk Ants Juske, "Irving Stone'i "Michelangelo" annab suurelt edasi kunstniku loo" – Eesti Päevaleht/Arkaadia 18. mai 2007, lk 17
Virve Liivanõmm

Virve Liivanõmm (3. jaanuar 1943 Läänemaa, Nõva – 25. veebruar 2017 Tallinn)[viide?] oli eesti ajakirjanik. Ta lõpetas aastal 1961 Tallinna 10. Keskkooli. Ta töötas Eesti Televisioonis, hiljem Õpetajate Lehes toimetajana. "Arhiivikoopia". Originaali arhiivikoopia seisuga 29. juuni 2016. Vaadatud 14. mail 2018.{{netiviide}}: CS1 hooldus: arhiivikoopia kasutusel pealkirjana (link) Foto, 1991
Raimond Kolk

Raimond Kolk (8. veebruar 1924 Saru vald, Võrumaa – 3. november 1992 Stockholm) oli eesti luuletaja ja proosakirjanik. Raimond Kolk sündis Võrumaal vallasekretäri pojana. Ta lõpetas 1943. aastal Tartu Õpetajate Seminari. 14. jaanuaril 1944 põgenes Soome, kust siirdus Rootsi. Õppis Stockholmi Ülikoolis aastatel 1958–1963, kus omandas kõrghariduse riigiteaduse, rahvamajanduse ja statistika alal. Töötas Rootsi Põllutööministeeriumis ametnikuna. Kolk kuulus vabatahtlikuna Soome armee jalaväerügementi JR 200. Raimond Kolk kuulus kirjandusrühmitusse "Tuulisui" ja Eesti Sotsiaaldemokraatliku Töölispartei Välismaise Koondise juhatusse. Triloogia "Vallavanema pärandustomp", romaan (1983), Lund "Elu edeneb", romaan (1984), Lund "Ajad muutuvad" (1989) Luuleraamatud, valdavalt võrumurdelised "Ütsik täht" (1946, samanimeline valikkogu 1989) "Kõiv akna all" (1952) Kogud "Väikemees miks sa nutad?" Novelle ja jutustusi (1950) "Müüdud sõrmus" (1959) "Kiri" (1977) "Võõral maal kirjutatud laulud 1940-1983" (1984) "Tulisui ja teised" Mälestusi (1980) Stockholm Romaanid "Küla põleb kahest otsast" (1955 ja 2000) "Sulajää" (1958), Lund "Et mitte kunagi võita" (1969), Lund "Mõned päevad septembris" (1972), Lund "Truudus elu vastu" (1976), Lund "Uskmatu Toomas" (1980), Lund Lasteraamat "Vähikuningas" (1957) 1992 Bernard Kangro kirjanduspreemia "Raimond Kolk surnud". Eesti Päevaleht = Estniska Dagbladet. 06.11.1992. Lk 7. Vaadatud 19.08.2018. Hellar Grabbi, "Paar haugatust vai ka näugatust Raimond Kolgi iin" (luule koondkogu "Võõral maal kirjutatud laulud" arvustus) – Mana 1986, nr. 55 ja Hellar Grabbi raamatus "Tulgu uus taevas", Virgela, Tallinn 1999, lk. 88–94 Endel Mallene, "Võru- ja eestikeelne poeet Raimond Kolk" – Keel ja Kirjandus 1989, nr. 5, lk. 264–268 Oskar Kruus, "Tagasivaade Raimond Kolga tööle" – Keel ja Kirjandus 1993, nr. 2, lk. 67–72 Valev Uibopuu, "Luuleline elulähedus ehk Raimond Kolka mälestades" – Keel ja Kirjandus 1993, nr. 2, lk. 113–115 Oskar Kruus, "Kirjanik Raimond Kolk: elukäik ja looming". Kuldvillaku kirjastus, Tallinn 1995, 175 lk. Jaan Kolk, "Raimond ja Vähikuningas" (kirjaniku poja mälestusi oma isast) – raamatus "Võro kirändüse luumine", Võro Instituut, Võru 2000, lk. 190–193 Raimond Kolk Eesti biograafilises andmebaasis ISIK